

 **Gradsko vijeće**

KLASA:351-01/17-01/08

URBROJ:2186/18-02/1-18-26

Ludbreg, 9. veljače 2018. g. PRIJEDLOG

Na temelju članka 21. Zakona o održivom gospodarenju otpadom («Narodne novine», br. 93/13, 73/17), članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst) uz prethodnu Suglasnost Upravnog odjela za prostorno uređenje, graditeljstvo i zaštitu okoliša Varaždinske županije, od 26.01.2018., KLASA:351-03/18-01/1, URBROJ:2186/1-06/3-18-5, Gradsko vijeće Grada Ludbrega na 6. sjednici održanoj dana 9. veljače 2018. g., donosi

**ODLUKU**

**O DONOŠENJU PLANA GOSPODARENJA OTPADOM**

**GRADA LUDBREGA ZA RAZDOBLJE 2018.-2023. g.**

Članak 1.

Ovom Odlukom donosi se Plan gospodarenja otpadom Grada Ludbrega za razdoblje 2018.-2023. g. kojeg je Grad Ludbreg u obvezi donijeti u skladu s odredbama Zakona o održivom gospodarenju otpadom («Narodne novine», br. 93/13, 73/17), te u skladu s odredbama Uredbe o gospodarenju komunalnim otpadom («Narodne novine», br. 50/17).

Članak 2.

Plan gospodarenja otpadom Grada Ludbrega za razdoblje 2018.-2023. g. nalazi se u prilogu ove Odluke i njezin je sastavni dio.

Članak 3.

Ova Odluka stupa na snagu prvog dana od dana objave u „Službenom vjesniku Varaždinske županije“, a objavit će se na službenoj web stranici Grada Ludbrega i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13 i 85/15).

 Predsjednik

 Gradskog vijeća

 Antun Šimić

**OBRAZLOŽENJE**

**ODLUKE O DONOŠENJU**

**PLANA GOSPODARENJA OTPADOM**

**GRADA LUDBREGA ZA RAZDOBLJE 2018.-2023. g.**

Razlog za donošenje Plana gospodarenja otpadom Grada Ludbrega proizlazi iz obveze propisane odredbama Zakona o održivom gospodarenju otpadom („Narodne novine“ broj 94/13, 73/17) te Plana gospodarenja otpadom Republike Hrvatske za razdoblje 2017.-2022. g. („Narodne novine“ broj 3/17).

Uzevši u obzir činjenicu da važeći Plan gospodarenja otpadom Grada Ludbrega 2013.-2019. g. nije u potpunosti usklađen s novim propisima donesenih nakon usvajanja prethodnog Plana gospodarenja otpadom te je u međuvremenu napravljena sanacija odlagališta komunalnog otpada „Meka“, bilo je vrijeme da se Grad Ludbreg izradom novog Plana u potpunosti posveti poštivanju svih zakonskih odredaba s ciljem smanjenja miješanog komunalnog otpada, izgradnjom reciklažnog dvorišta, pa je tijekom 2017. godine pokrenut postupak izrade Plana gospodarenja otpadom Grada Ludbrega za razdoblje od 2018. do 2023. godine.

Cilj donošenja Plana gospodarenja otpadom Grada Ludbrega je dodatno unaprjeđenje sustava gospodarenja otpadom na cjelokupnom području Grada Ludbrega u skladu s relevantnim zakonskim i podzakonskim odredbama, s općim ciljevima u gospodarenju otpadom i to dodatnog smanjenja ukupne količine proizvedenog komunalnog otpada, povećanje količine odvajanja i odvojenog prikupljanja selektivnog otpada i biootpada iz miješanog komunalnog otpada, odnosno smanjenje količine otpada za konačno odlaganje uz poseban naglasak na edukaciju stanovništva i unaprjeđenje nadzora nad sustavom gospodarenja otpadom.

Plan sadrži analizu te ocjenu stanja i potreba u gospodarenju otpadom na području jedinice lokalne samouprave, podatke o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom, podatke o lokacijama odbačenog otpada i njihovom uklanjanju, opće mjere za gospodarenje otpadom, opasnim otpadom i posebnim kategorijama otpada, mjere potrebne za ostvarenje ciljeva smanjivanja ili sprječavanja nastanka otpada, popis projekata važnih za provedbu odredbi Plana, izvore i visinu financijskih sredstava za provedbu mjera gospodarenja otpadom, kao i rokove i nositelje izvršenja Plana.

U tijeku izrade Plana proveden je postupak ocjene o potrebi strateške procjene utjecaja na okoliš predmetnog Plana te je sukladno pribavljenim mišljenjima tijela i/ili osoba određenih posebnim propisima utvrđeno da za Plan nije potrebno provesti postupak strateške procjene utjecaja na okoliš.

U svrhu uključivanja javnosti u proces donošenja Plana, nacrt prijedloga Plana bio je na javnom savjetovanju u razdoblju od 6. prosinca 2017. do 5. siječnja 2018. g. i to na mrežnim stranicama Grada i u prostorijama Grada Ludbrega. Primjedbe i prijedlozi građana pristigli tijekom javne rasprave nalaze se u Izvješću o provedenom savjetovanju od 12. siječnja 2018. g.

Temeljem odredbe čl. 21. st. 3 Zakona o održivom gospodarenju otpadom pribavljena je suglasnost Upravnog odjela za prostorno uređenje, graditeljstvo i zaštitu okoliša Varaždinske županije, od 26.01.2018., KLASA:351-03/18-01/1, URBROJ:2186/1-06/3-18-5, o usklađenosti predloženog Plana s Planom gospodarenja otpadom Republike Hrvatske za razdoblje 2017.-2022. g. i Zakona o održivom gospodarenju otpadom.

Slijedom naprijed navedenoga predlažemo Gradskom vijeću usvajanje Plana gospodarenja otpadom Grada Ludbrega za razdoblje 2018.-2023. g., u predloženom sadržaju.